rlitschk/wikidir huggingface dataset:
Iserbrook (hoochdüütsch Iserbrock) is en Hoff in de Gemeen Loomst (Samtgemeen Loomst) in’n Landkreis Cuxhoben, Neddersassen. De Oort höört polietsch von öllers bi Hockmöhlen mit bi. Iserbrook liggt an de Süüdoostsied von’n Westerbarg. De Beek, de an’n Noordrand von Iserbrook langsflütt, münnt an de Bundsstraat 495 in’n Hockmöhlener Beek. Dat Daal von’n Hockmöhlener Beek is as Naturschuulrebeed Westerbarg un dat bövere Hockmöhlener Beekdaal schuult. De Naveröörd sünd Rahden in’n Noorden, Wohlenbeek in’n Noordoosten, Hockmöhlen in’n Oosten, Seth in’n Süüdoosten, Lüttmöhlen un Loomst in’n Süden, Köben in’n Süüdwesten, Mittelsnohn in’n Westen un Nordahn in’n Noordwesten. De Oort hett vör 1859 to dat Amt Bremervöör tohöört un denn von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Land Hadeln worrn un 1977 von’n Landkreis Cuxhoben. Iserbrook is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Bi Iserbrook warrt von dat Ünnernehmen Fibo ExClay Düütschland Toon afboot. Von Iserbrook loopt twee Straten an de Bundsstraat 495 ran, de in’n Noordoosten na Basbeek/Warstood an de Bundsstraat 73 ran
Öölmerdamm (hoochdüütsch Elmerdamm) is en lütten Oort in de Gemeen Bremervöör in’n Landkreis Rodenborg, Neddersassen. De Oort höört polietsch von öllers al bi Bremervöör mit bi. De Naveröörd sünd Neer-Ochenhusen in’n Noorden, Öölm in’n Noordoosten, Hogenmoor un Tinst in’n Oosten, Sprakel un Heesdörp in’n Süüdoosten, Bremervöör in’n Süüdwesten un Hönau-Lindörp in’n Noordwesten. De Oort hett vör 1885 to dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. Öölmerdamm is evangeelsch-luthersch präägt un höört to dat Kaspel von de Liborius-Kark in Bremervöör. För de Kathoolschen is de Michaelskark in Bremervöör tostännig. Dör Öölmerdamm löppt de Bundsstraat 74, de in’n Noordoosten över Öölm na Stood an de Bundsstraat 73 ran geiht un in’n Süüdwesten över Bremervöör na Oosterholt-Scharmbeek. In Bremervöör drippt de B 74 ok op de B 71, de in’n Süden över Sürsen un Zeven na Rodenborg geiht un in’n Westen över Beverst na Bremerhoben. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 26 Kilometer in’n Noordoosten von Öölmerdamm. De nächste Bahnhoff is so bi veer Kilometer wied weg in’n Süüdwesten de Bahnhoff Bremervöör an de Bahnlien
Dit Woort hett noch annere Bedüden: kiek dorför ünner Sommersell. Sommersell (haugduitsk: Sommersell) es eun Eordsdeul van’r Stad Barntrup in’n noordrhüinwestföölsken Kreus Lippe. Teo den Eordsdeul häurt auk de Drubbel Bentrup un de Wonnstiede up’n Bussenberge. Sommersell liggt meddennmang Fellern an de austliken Hang van de Austerberg (haugduitsk Osterberg), in’n Lipper Bergland. Man kann dat Dörp in tweu Deule unnerdeulen: Dat Unnerdörp, de aule Oordsdeul, un dat Böverdörp, dat eune Siedlung mit nüjje Huisen is. In’n Noordwesten van’n Unnerdörp liggt dat Ramsfeile un in’n Noordausten de Striukkamp. In’n Süden liggt de Hilgenbreok, wo eun gans lüttke Bieke dürfleut, de in de Biege münnet. Donne büi de lüttke Siedlung an’n Bussenberge liggt en Feldstück, dat man Scheuven Berg noimt. De Huiser van’n Böverdörp raakt meest bet an den Wauld, den Grauten Hagen, ran. An'n Lüttken Hagen liggt, eun bisken af van’n Dörpe de Grillhütte. Barntrup liggt ümbüi 5 km van Sommersell af. Na Deppelt sind üm un büi 20 km un ümtrend 8 km na de Blommajje. Dat Dörp is eun Deul van de lippsken Keuper-Rebeed.. In Sommersell gifft dat man blaut eun poor lüttke Flütt, os de Wietrogsgraven oder de Flachsüikbieke. Düsse Flütt fleuten in de Biege. Dormit höört Sommersell
Jan Raas (* 8. November 1952 in Heinkenszand, hüüd Oortsdeel vun Borsele, Nedderlannen) is en ehmalger nedderlannsch Radrennfohrer. He weer en vun de groot Sprintstars vun de 1970er Johren. Raas fung sien Loopbahn as Profi 1975 bi dat beropen TI-Raleigh-Team an un hett de 1985 nah 115 Siegen afslooten. Sien gröttste Spood weer de Gewinn vun de Straatenradweltmeesterschap in dat heimisch Valkenburg, wo he 1979 vör 200.000 Tokiekers in' Sprint gegen den düütsch Profi Dietrich Thurau wunn. Dat Amstel Gold Race hett he in sien Loopbahn fiev Mal wunnen un is dormit de Rekordwinner vun dat Rennen. 1984 is Jan Raas bi den Fröhjohrsklassiker Mailand–Sanremo swoor to Fall kommen un hett sück düchtig Besehren an sien Rügg un binnere Organe totrucken. Eenig Maand later hett he noch de negente Deelstreck vun de Tour de France wunnen, aber sien gewohnt Niveau hett nie nich wedder recken kunnt. Raas hett dorher an' 28. Mai 1985 sien Karriere as Radrennfohrer afslooten. Nah sien aktiv Loopbahn wurr Jan Raas sportlich Direkter vun dat Team Kwantum, dat he nah eenig Sponsorenwesseln to dat spoodriek Team Rabobank formen dee. 2003 is he as sportlich Direkter bi Rabobank utscheeden. 1976, 1983 un 1984 – Nedderlannsch Meester 1977,
Douglas Robert Hadow (* 30. Mai 1846 in London; † 14. Juli 1865) weer en britisch Bargstieger. Hadow wurr 1846 in 49 York Terrace, Regent's Park, London, as Söhn vun Patrick Douglas Hadow (Baas vun de P. & O. Steam Navigation Company) un de sien Fru Emma Harriett Nisbet (Dochter vun Robert Parry Nisbet, ut Southbroom House, Wiltshire), de 1845 heiraadt harrn, boren. Een vun sien jünger Bröers weer Frank Hadow, de 1878 de Wimbledon Championship wunnen hett. Hadow wurr an de Harrow School ünnerricht, ebenso as söss vun sien Bröers, wat hör de Ökelnaam 'Harrow Hadows' inbroch. 1865 fung he mit dat Bargstiegen an un wurr en Schöler vun Charles Hudson. Mit de besteeg he den Mont Blanc und anner Bargen in de Alpen. Hadow hörr ok to de Grupp vun de Eerstbestieger vun den Matterhorn, de den Tipp an’ 14. Juli 1865 recken deen. Sien Lehrer Charles Hudson harr de Bestiegen tonächst mit sien Früenden Kennedy, Birkbeck un M'Cormick plaant. De aber weern ut verscheeden Grünnen an den Dag vun den Upbröök nich in Zermatt. Dordör kreeg sien Schöler Robert Hadow de Gelegenheit, an de söben Mann stark Expeditschoon deeltonehmen. Bi den Afstieg keemen Charles Hudson un Robert
Helium (vun’t greeksch ἥλιος hélios „Sünn“) is en Element mit dat Atomteken He un de Atomtall 2, dat jüst as Neon, Argon, Krypton, Xenon un Radon en Eddelgas is. Da bedüüdt, dat Helium nich so licht mit annere Elementen reageern deit un ok nich mit sik sülvst. Anners as de meisten Elemente, de dat as Gas gifft, kommt Eddelgasen nich as Molekülen vör, man blievt als enkelte Atomen. As Waterstoff hett Helium ok en ganz lütte Dicht un is noch sworer to kondenseeren as Waterstoff. Bi ganz deepe Küll liggt Helium in en superfluiden Tostand vör, dat warrt aver nich eenmol fast, wenn en dat bi Normaldruck op 0 K rünnerköhlt. Dat geiht blots, wenn ok bannig hoogen Druck is. Helium is na den Waterstoff dat tweetfakenste Element in dat Weltall un entsteiht vundaag dör Karnfusion in de Sünn (un ok in all de annern Steerns). Man dat meiste vun’t hele Helium is in de eersten dree Minuuten na den Oorknall tostannen kamen. Gifft aver ok en Oort von Radioaktivität de Alphaverfall nöömt warrt. Dorbi warrt Alphadeelkens freesett, dat sünd nix anners as 4He-Karns (kanns ok seggen Atome ohne jemehr Elektronen). De eersten Henwiesen op dat Element Helium weern in
As’n Eerddeel warrt in’n Allgemenen en Deel vun de Eerdböverflach betekent, de över’n Seespegel liggt un en gröttert tosamenhangen Rebeet billt as normale Eilannen. Man seggt dorto ok Kontinent oder Kuntinent (vun latiensch (terra) continens tosamenhangen Land). Meent is dormit also normalerwies dat Fastland, wat tosamen ruchweg 29 % vun de Eerdböverflach utmaakt. Wat aver nu nipp un nau mit den Begreep meent is, hangt vun sien Definitschoon af, wovun dat mehr as een gifft. In’n topograafschen Sinn versteiht man ünner en Kontinent en grote tosamenhangen Landmasse, de dör en natürliche Grenz – tomeist dör de See – kloor afgrenzt is. So warrt grote Landmassen, de blots över’n drangen Landweg mit’nanner verbunnen sünd (t. B. twüschen Afrika un Asien) as twee verschedene Kontinenten ansehn. Na de geoloogschen Definitschoon höört to en Eerddeel aver ok noch dat Schelfrebeet, wat ümto liggt. Dat is de Fastlandsockel in’de Flachsee, wat to’n Bispeel bi Europa de helen Rebeden vun de Noordsee un de Oostsee mit inslutt. De Ünnerscheed liggt hier in de kontinentale Eerdköst, de mit en middlere Dicht vun 2,7 g/cm³ lichter is as de ozeaansche Eerdköst, de en annere cheemsche Tosamensetten hett un en middlere Dicht vun 3,0 g/cm³ opswiest. Butendem gifft
Jan Bakelants (* 14. Februar 1986 in Oudenaarde) is en belgisch Radrennfohrer. Jan Bakelants wunn 2003 de Junioren-Utdragen vun den belgischen Klassiker Omloop Het Volk. In dat folgen Johr weer he bi den Vlaams-Brabant Classic spoodriek. 2006 wunn he bi de Triptyque Ardennais de tweet Deelstreck nah Polleur. In de Saison 2008 wunn he dat Eendagsrennen Brussel-Opwijk, de Gesamtwertung vun den Circuit des Ardennes un de U23-Utdragen vun Lüttich-Bastogne-Lüttich. Sien bit dorhen spoodriekst Johr weer 2013, as he de tweete Deelstreck vun de Tour de France up sien Naam schrieven kunn un ok noch twee Daag lang dat Geel Trikot dragen kunn. Dorto wunn he in dat Johr ok noch den Grand Prix de Wallonie. 2008 Gesamtwertung Circuit des Ardennes Lüttich-Bastogne-Lüttich (U23) Gesamtwertung un een Deelstreck Tour de l’Avenir 2013 een Deelstreck Tour de France Grand Prix de Wallonie 2014 een Deelstreck Critérium du Dauphiné 2015 Giro del Piemonte Giro dell’Emilia 2016 Punktewertung un een Deelstreck Middelmeer-Rundfohrt 2008 Topsport Vlaanderen (Stagiaire) 2009 Topsport Vlaanderen-Mercator 2010 Omega Pharma-Lotto 2011 Omega Pharma-Lotto 2012 RadioShack-Nissan 2013 RadioShack Leopard 2014 Omega Pharma-Quick-Step 2015 Ag2r La Mondiale 2016 Ag2r La Mondiale 2017 Ag2r La Mondiale 2018 Ag2r La Mondiale Jan Bakelants. Mehr Biller, Videos oder
Martti Oiva Kalevi Ahtisaari Vörlaag:Audio-IPA (* 23. Juni 1937 in Viipuri, Finnland, hüüd Wyborg, Russland † 16. Oktober 2023 in Helsinki) weer finnisch, sozialdemokraatsch Politiker un Diplomat. He weer van 1994 bit 2000 de 10. Präsident vun de Republiek Finnland un wurr 2008 för sien langjährigen Bemühungen to de Lösung vun internatschonale Konflikte mit den Freedensnobelpries uttekent. Ahtisaari is mit sien Öllern wiels den Tweeten Weltkriegs ut dat sowjeetsch besett Viipuri nah Kuopio flücht. Nah sien Schooltiet hett he Pädagogik studeert, wurr Volksschoollehrer un gung 1959 as Junglehrer nah Pakistan. Denn folg noch en Studium an de Hannelshoochschool Helsinki, dornah is Ahtisaari 1965 in den diplomatischen Deenst intreeden. Van 1973 bit 1979 weer he Botschaper in Tansania, Sambia, Mosambik un Somalia. Up Vörslag vun de SWAPO weer Ahtisaari van 1977 bit 1981 Namibia-Beupdragter vun de UNO. Ahtisaari hett dorto in en Interview in' Oktober 2008 seggt: „Die Arbeit in Namibia bedeutete für mich am meisten in meinem politischen Leben“. 1987 wurr he vun UN-Generalsekretär Javier Pérez de Cuéllar för veer Joh to'n Ünner-Generalsekretär vun de UNO nömmt. Dor weer he för de Verwalten vun de Vereente Natschonen tostännig. Nah dat Inkrafttreten vun de Wapenruhe tüschen Süüdafrika un de SWAPO an'
Ludger Stühlmeyer (* 3. Oktober 1961 in Melle) is en düütsch Karkenmusiker, Organist, Musikwetenschopler, Dozent un Komponist. Nah sien Schoolafsluss, dat Abitur in Melle, hett he dornah in Bremen un Mönster studeert un mit den Dokter der Philosophie afslaten. Siene Lehrers warn u. a. Wolfgang Helbich, Domkantor an Bremer Dom, Winfried Schlepphorst, Domorganist ut Ossenbrügge un Harald Vogel (Karkenmusik), Wolfgang Büssenschütt un Elke Holzmann (Gesang), Fernando Inciarte un Berthold Wald (Philosophie), Arnold Angenendt un Klemens Richter (Theologie), Günther Kretzschmar, Karlheinz Stockhausen un Helge Jung (Komposition). Mit siene Fru, de Theologin un Musikwetenschoplersche Barbara Stühlmeyer, hett he een Dochter. Sien Broder Thomas Stühlmeyer is Pastoraltheoloog un Pastor in de Ossenbrügger St.-Johannis-Kiärke. Sien Grootvader Heinrich Stühlmeyer was Custos un Kantor in de St.-Petrus-Kiärke in Melle-Gessem un he was en Wedderstandskämpfer gegen de Natschonalsozialismus de wegen sien Insatz för de kathoolsch Kiärk 1940 in dat Emslandlager verbrocht wurr. Ludger Stühlmeyer is kathoolsch un siet 1994 is he Stadt- un Dekanatskantor in Hof un Hochfranken in Bayern. Tovor was he Kantor in Mönsterland. Siet 2013 is he Musikdirekor ACV. Eine Kirchengemeinde stellt sich vor. Katholische Pfarrei St. Marien. Tohope met Edmund Kräck un Barbara Stühlmeyer. Stadtpfarramt St. Marien (Herutgeber), Oberfränkischer Ansichtskarten-Verlag, Bayreuth 2004. Stationen
Walter Chales de Beaulieu (* 14. Juni 1898 in Saalfeld, Ostpreußen; † 26. August 1974 in Kressbronn an’ Bodensee) weer en düütsch Offizier, toletzt Generalleutnant in’ Tweeten Weltkrieg as ok Schriever. Beaulieu is an’ 21. Juni 1915 as Fahnenjunker in dat Heer intreeden un nehm an den Ersten Weltkrieg deel. Nah Kriegsenn’ wurr he in de Riekswehr övernommen weer dor ünner annern as Taktiklehrer an de Kriegsakademie tätig. In’ Tweeten Weltkrieg deen he to’n Anfamg vun den Düütsch-Sowjeetsch Krieg as Erster Generalstabsoffizier vun de Panzergruppe 4 ünner den Kommandeur un lateren Generaloberst Erich Hoepner. Later hett he denn de 168. Infanterie-Division un de 23. Infanterie-Division kommandeert. Der Vorstoss der Panzergruppe 4 auf Leningrad, 1961. Generaloberst Erich Hoepner. Militärisches Porträt eines Panzer-Führers, 1969 Rolf Düsterberg: Soldat und Kriegserlebnis: Deutsche militärische Erinnerungsliteratur, S. 233. (inschränkt Vörschau bi Google Book Search). Wolf Keilig: Das deutsche Heer, 1939–1945: Gliederung; Einsatz, Stellenbesetzung, Band 3, Podzun, 1956, S. 35. (inschränkt Vörschau bi Google Book Search). Dermot Bradley: Walther Wenck, General der Panzertruppe, Biblio, 1985, S. 179, 202, 456 (inschränkt Vörschau bi Google Book Search). Normdaten: GND: 1151854050 (OGND, AKS) | LCCN: no2010008883 | VIAF: 306123621 | Wikipedia-Personensöök
Rainer Offergeld (* 26. Dezember 1937 in Genua, Italien) is en düütsch Politiker SPD. Offergeld weer van 1969 bit 1984 Liddmaat vun den Düütschen Bundsdag. Van 1978 bit 1982 weer he Bundsminister för wertschaplich Tosommenarbeit. Van 1984 bit 1995 weer he Böverbörgermeester vun Lörrach. Nah dat Abitur in dat Upbaugymnasium in Meersburg an’ Bodensee 1957 hett Offergeld en Studium vun de Rechtswetenschapt un de Volkswertschapslehre an de Universität Frankfort an’n Main anfungen. 1961 hett he sien eerst un 1965 sien tweet juristisch Staatsexamen maakt. Sien Referendartiet as Jurist verbroch he ünner annern in Berlin, Konstanz, Lyon un Waldshut. 1963 is he de SPD bitreden un wurr Vörsitter vun den Kreisverband Waldshut. Doröver herut weer he in' Gemeendraat un as Kreisverordneter tätig. Van 1965 bit 1967 hett Offergeld tonächst in’ Justizdeenst arbeit, dornah in de Stuerverwalten bit he sück 1969 as Fachanwalt för Stüerrecht in Tiengen daalleet. In dat sülvig Johr verlor he tegen den dormaligen Bundskanzler Kurt Georg Kiesinger in den Kamp um dat Bundsdags-Direktmandat, kunn aber över de Landeslist vun de SPD in Baden-Württemberg Afordneter in den Düütschen Bundsdag wurrn. In’ März 1972 wurr Offergeld up Vörslag vun den Bundeskanzler Willy Brandt to’n Parlamentarschen Staatssekretär bi den Bundsminister för
Rudolf J. Maria Koppmann (* 1913 in Essen; † 25. Juni 2007 in Hünfeld) weer vun’n 20. Mai 1961 bet 1981 as Nafolger vun Joseph Gotthardt de kathoolsche Apostoolsche Vikar vun Windhuk in Namibia un de Titularbischop vun Dalisando di Pamfilia. He höör to den Orden vun de Oblaten. Koppmann is den 4. Oktober 1938 to’n Preester wieht worrn, weer bet 1957 Preester in Otjiwarongo un is denn vun Joseph Gotthardt to’n Bischop wieht worrn. Bischof Rudolf Maria Koppmann verstorben (Osthessen-News) Nahroop up Bischop Rudolf Koppmann
Pierre Berthier (* 3. Juli 1782 in Nemours; † 24. August 1861 in Paris) weer en franzöösch Geoloog un Mineraloog. He hett an de École polytechnique studeert un dor sien Doktertitel 1798 maakt. 1801 gung he to de École des Mines un wurr dor Ingenieur. 1821 hett he in de südfranzöössch Oortschap Les Baux de Provence en Mineral opdeckt, dat nah den eersten Fundoort nömmt wurr Bauxit un en Aluminium-Arz is. 1827 funn un beschreev he en anner, bit dorhen nicht bekannt Mineral, dat vun Wilhelm Ritter von Haidinger nah hüm Berthierit nömmt wurr. Sien Studien to de Phosphaten weern för de Entwicklung vun de Bueree vun groot Bedüüden, wo de as Düngemittel insett wurrn. 1825 wurr Berthier in de Franzöösch Akademie vun de Wetenschapen un 1829 as korrespondeeren Liddmaat in de Preußische Akademie der Wissenschaften wählt. 1828 wurr he as Ridder vun de Ehrenlegion uttekent. Buterdem wurr he as en vun 72 Wetenschapler un Ingenieuren mit Naam up den Eiffeltoorn verewigt. Utführlich Biographie ud Warken up franzöösch Artikel vun/över Pierre Berthier in dat Polytechnische Journal Pierre Berthier: Berthierit - eine neue Mineralspecies. In: Annalen der Physik, 1827, 11, S. 478-482 (Volltext). afropen an’ 22. Juli 2015 Normdaten: GND: 116149078
Speckje (hoochdüütsch Speckje) is en Oort in de Gemeen Lox in’n Landkreis Cuxhoben, Neddersassen. De Oort höört polietsch al von öllers bi Stotel mit bi. Vondaag is dat Deel von de Oortschop Holt binnen de Gemeen. De Naveröörd sünd Fleest in’n Noorden, Stotel in’n Noordoosten, Hahnenknoop, Hahnenknopermoor un Swegen in’n Süüdoosten, Holt in’n Süden, Swingenborg un Büttel in’n Süüdwesten un Maihusen, Wiemsdörp un Overwarf in’n Noordwesten. Enkelte Hüüs von Speckje hebbt fröher to Landwöörden un dor to Maihusen höört. In de Franzosentied von 1810 bet 1814 hett de Oort to de Mairie Stotel in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1779 to dat Amt Stotel tohöört, dat denn in dat Amt Stotel-Vieland opgahn is. Von 1831 bet 1885 hett Speckje to de Amtsvaagdie Stotel in dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett von 1971 bet 1974 as Deel von Holt to de Samtgemeen Lox höört un is an’n 1. März 1974 mit de Gemeenreform in Neddersassen
Bullenwinkel (hoochdüütsch Bullenwinkel) is en lütten Oort in de Gemenen Kumbarg un Neehuus (Samtgemeen Land Hadeln) in’n Landkreis Cuxhoben, Neddersassen. In’n Westen von’n Oort flütt de Au langs. De Naveröörd sünd Bülsdörp in’n Noorden, Neehuus mit Intzenbüttel un Övelgünn in’n Noordoosten, Kumbarg, Westercaadwisch un Ooldkeden in’n Süüdoosten, Tollboom in’n Süden, Au in’n Süüdwesten, Austood in’n Westen un Kedenbrook in’n Noordwesten. De Hööv in’n Bullenwinkel sünd eerst anleggt worrn, nadem de Au 1478 en Slüüs un Dieken kregen hett. Dorüm sünd de Hööv nich op Worten anleggt. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Bülkau: Kumbarg: Neehuus: Bullenwinkel is evangeelsch-luthersch präägt un höört to dat Kaspel von de Emmaus-Kark in Neehuus un de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Straat dör’n Bullenwinkel löppt in’n Noorden an de Landsstraat 144 ran. In’n Süden geiht dat över Westercaadwisch na Kumbarg an de Bundsstraat 73, in Tollboom an de Kreisstraat 21 un över Au in Bülkau-Noordenn an de L 144. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben
De Buckhoff (hoochdüütsch Buckhof) oder blots Buck is en Hoff in de Gemeen Neehuus (Samtgemeen Land Hadeln) in’n Landkreis Cuxhoben, Neddersassen. De Hoff höört polietsch von öllers bi Neehuus bi. An’n Buckhoff grenzt direkt de Hollannerhoff an, de to Belen höört. De Naveröörd sünd Belen in’n Noorden, Bülsdörp un Neehuus in’n Oosten, Intzenbüttel in’n Süüdoosten, Bullenwinkel un Austood in’n Süden, Kedenbrook in’n Süüdwesten un Bahrdörp in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Buckhoff is evangeelsch-luthersch präägt un höört to dat Kaspel von de Emmaus-Kark in Neehuus. För de Kathoolschen is de Hillig-Krüüz-Kark in Oterndörp tostännig. Von’n Buckhoff föhrt Straten na Neehuus in’n Oosten an de Bundsstraat 73, na Belen in’n Noorden an de B 73 un na Austood in’n Süden an de Landsstraat 144. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 25 Kilometer in’n Noordwesten von’n Buckhoff. De nächste Bahnhoff is so bi söven Kilometer wied weg in’n Süüdoosten de Bahnhoff Kumbarg an de Nedderelvbahn. Bet 1991 harr noch de Bahnhoff Neehuus apen, de blots
Tollboom (hoochdüütsch Zollbaum) is en lütten Oort in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. Dat höört polietsch von öllers bi Öberndörp bi. De Oort liggt in de Masch von de Oost. Tollboom liggt an dat Neenwegsfleet, dat in dat Broker Slüsenfleet münnt, dat denn wedder bi Bentwisch in de Oost münnt. De Naveröörd sünd Kaidiek in’n Noordoosten, Brook in’n Oosten, Swartenmoor in’n Süüdoosten, Hasenfleet in’n Süden, Öberndörp in’n Süüdwesten, Bentwisch in’n Westen un Wetterdiek in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Tollboom is evangeelsch-luthersch präägt un höört to dat Kaspel von de Georg-Kark in Öberndörp. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. För Tollboom is de Freewillige Füürwehr Öberndörp (Löschgrupp Bentwisch) mit tostännig. Dör Tollboom löppt de Landsstraat 113, de in’n Noordoosten na Öderquart un Freeborg geiht un in’n Süüdwesten na Bentwisch/Öberndörp. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 38 Kilometer in’n Süüdoosten von Tollboom an de Bundsstraat
Gehren betekent Gehren, Stadt in’n Ilmkreis, Döringen, Gehren, Oort in de Stadt Blankenborg in’n Landkreis Harz, Sassen-Anholt, Gehren, Oort in de Gemeen Heideblick in’n Landkreis Dahme-Spreewald, Brannenborg, Gehren, Oort in de Stadt Marktoberdorf in’n Landkreis Ostallgäu, Bayern, Gehren, Oort in de Gemeen Steeg in dat Oberen Lechtal, Bezirk Reutte, Tirol, Öösterriek, Gehren, Oort in de Stadt Strasborg in’n Landkreis Vörpommern-Griepswoold, Mekelborg-Vörpommern, Gehren, Oort in de Gemeen Bülkau in’n Landkreis Cuxhoben, Neddersassen. Gehren is de Familiennaam von Amalie von Gehren (1769–1819), düütsche Dichterin un Schrieversche, Christian von Gehren (* 1972), düütschen Dirigent, Otto von Gehren (1817–1896), düütschen Verwaltungsbeamten un Politiker, Philipp von Gehren (1868–1931), düütschen Verwaltungsbeamten, Reinhard von Gehren (1865–1930), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.